Diari Oficial de la Generalitat Valenciana


Sumari del DOGV 5383, del 08-11-2006 (2006/11961)

Concurs. Adjudicació del programa d'actuació integrada de la UE R-3B del sòl residencial de les normes subsidiàries de la Pobla Tornesa.
----------------------------------------------------------------------------------------------------------------------------------------

### Dades del document

Número de DOGV
:   5383

Data del DOGV
:   08-11-2006

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2006/11964


Data del document
:   14-09-2006

Organisme emissor
:   Ajuntament de la Pobla Tornesa

Tipus de document
:   Concurs

Descriptors 

:   * Pobla Tornesa, la
    * contracte d'obres
    * indústria de la construcció
    * licitació

Concurs. Adjudicació del programa d'actuació integrada de la UE R-3B del sòl residencial de les normes subsidiàries de la Pobla Tornesa. [2006/Q11850]  
El Ple de l'Ajuntament de la Pobla Tornesa, en la sessió celebrada el dia 13 de setembre de 2006, ha acordat l'obertura de procediment de concurs per a l'adjudicació del programa d'actuació integrada de la unitat d'execució UE R-3.B de sòl residencial, així com les bases particulars que l'han de regir, i es procedix, d'acord amb el que establix l'article 132 de la Llei Urbanística Valenciana, a publicar l'anunci de concurs i l'extracte de les bases particulars, amb el contingut que s'hi indica. L'anunci s'ha remés prèviament al Diari Oficial de la Unió Europea el dia 14 de setembre de 2006.  
1. Entitat local adjudicadora: Ajuntament de la Pobla Tornesa; plaça de l'Ajuntament, 1, la Pobla Tornesa, 12543 Castelló. Telèfon 050 57 61 82; fax 964 33 80 03; correu electrònic: zgnvmtte.bjsfdhvcxw@sa.kle.mf.  
2. Bases: bases generals per a l'adjudicació de programes d'actuació integrada, aprovades per l'Acord Plenari de 7 de juny del 2006 i publicades en el Butlletí Oficial de la Província de Castelló de 27 de juny de 2006; bases particulars del programa d'actuació integrada UE R-3.B, aprovades per l'Acord Plenari de 13 de setembre de 2006 i de les quals es publica ací un extracte. Ambdós documents queden a disposició de les persones interessades que en podran obtindre una còpia en adreçar-se a l'Ajuntament de la Pobla Tornesa, en l'adreça indicada a l'apartat 1.  
3. Lloc, idioma i termini de presentació: Registre General de l'Ajuntament de la Pobla Tornesa; idioma, espanyol; data límit de presentació de proposicions: 3 de novembre de 2006, inclòs.  
4. D'acord amb el que establix l'article 122 de la Llei Urbanística Valenciana, la solvència econòmica i financera de l'urbanitzador s'acreditarà mitjançant un informe d'institucions financeres o un justificant de l'existència d'una assegurança d'indemnització per riscos professionals.  
La solvència tècnica i professional s'acreditarà per qualsevol dels mitjans establits en l'article 123 de la Llei Urbanística Valenciana.  
5. Documentació que cal presentar:  
. Documentació del sobre B: documentació acreditativa de la personalitat del licitador, capacitat, solvència i altres, d'acord amb el que establix l'article 11 de les bases generals.  
. Documentació sobre A: inclourà dos sobres, d'acord amb el que disposa l'article 11 de les bases generals: sobre A.1: documentació integrant de l'alternativa tècnica, a què es referixen l'article 126 de la Llei Urbanística Valenciana i 12 de les bases generals per a l'adjudicació de programes. Sobre A.2: documentació integrant de la proposició juridicoeconòmica, d'acord amb els articles 127 de la Llei Urbanística Valenciana i 13 de les bases generals.  
El concursant haurà de sotmetre esta documentació a informació pública pel termini d'un mes, d'acord amb el que establix l'article 134 de la Llei Urbanística Valenciana.  
6. S'admetran variants en els termes que establixen les bases particulars.   
7. Criteris d'adjudicació i valoració:  
a) Corresponents a l'alternativa tècnica: 50% de la puntuació total, d'acord amb el que establix l'article 312.2.c i 312.3 del Reglament d'Ordenació i Gestió Territorial i Urbanística.  
Els criteris de valoració de l'alternativa tècnica i la seua puntuació serà la que seguix, sobre un total de 100 punts:  
La qualitat tècnica de l'ordenació proposada: fins a 50 punts (50% del total).  
La resolució adequada de la integració de l'actuació al seu entorn i la millor estructuració de dotacions públiques i d'espais lliures: fins a 20 punts (20% del total).  
La qualitat tècnica de les resolucions proposades per a la urbanització: 10 punts (10% del total).  
Inversió en programes de restauració paisatgística o d'imatge urbana dins de l'àmbit del programa, com a objectius complementaris d'este programa, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'ordenació del territori i protecció del paisatge: 10 punts (10% del total).  
Termini d'execució del programa d'actuació integrada: 5 punts (5% del total).  
Compromís d'edificació simultània a la urbanització dels solars resultants de l'actuació per damunt d'un mínim legalment exigible: 2 punts (2% del total).  
Compromisos addicionals assumits voluntàriament i a càrrec seu per l'urbanitzador: 2 punts (2% del total).  
Mitjans per al control de cada una de les prestacions que constituïxen l'objecte del programa: 1 punt (1% del total).  
Per a procedir a la valoració de la proposició juridicoeconòmica, les propostes d'alternativa tècnica presentades hauran d'obtindre una puntuació mínima de 75 punts.  
b) Corresponents a la proposició juridicoeconòmica: 50% de la puntuació total, d'acord amb l'article 312.2.c del Reglament d'Ordenació i Gestió Territorial i Urbanística.  
Els criteris de valoració de la proposició juridicoeconòmica i la seua puntuació serà la que seguix sobre un total de 100 punts:  
Import de les càrregues d'urbanització, expressades en euro per metre quadrat d'edificabilitat: 35 punts (35% del total).  
Valoració dels terrenys a efectes de fixar el coeficient de canvi per a pagament en espècie: 20 punts (20% del total).  
Menor proporció de solars que s'hagen de posar a disposició de l'urbanitzador mitjançant reparcel·lació forçosa com a retribució a compte de tercers amb els quals no tinga contracte suficient: 20 punts (20% del total).  
Major proporció de terrenys propis o associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa: 20 punts (20% del total).  
Compromisos financers per a l'execució de les obligacions complementàries assumides voluntàriament i a càrrec seu per l'urbanitzador: 5 punts (5% del total).  
8. Garantia provisional: 2.l00 euros.  
9. Garantia definitiva: 10% del valor de les càrregues d'urbanització.   
La Pobla Tornesa, 14 de setembre de 2006.. L'alcalde: Carlos Selma Miguel.